JKN บวก 3% คาดเก็งฯกลุ่ม Mid-Small Cap-ธุรกิจปี 61 โตเด่นตามดีมานด์หนัง-ซีรีย์เอเชียสดใส
JKN บวก 3% คาดเก็งฯกลุ่ม Mid-Small Cap-ธุรกิจปี 61 โตเด่นตามดีมานด์หนัง-ซีรีย์เอเชียสดใส โดย ณ เวลา 10.29 น. อยู่ที่ระดับ 13.70 บาท บวก 0.40 บาท หรือ 3.01% ด้วยมูลค่าซื้อขาย 116.01 ล้านบาท
20 ธ.ค. 2560

ผู้สื่อข่าวรายงานว่า บริษัท เจเคเอ็น โกลบอล มีเดีย จำกัด (มหาชน) หรือ JKN ณ เวลา 10.29 น. อยู่ที่ระดับ 13.70 บาท บวก 0.40 บาท หรือ 3.01% ด้วยมูลค่าซื้อขาย 116.01 ล้านบาท

บล.เออีซี ระบุในบทวิเคราะห์ว่า แม้ตลาดหุ้นไทยอยู่ในช่วงพักฐานแต่มองเดือนธ.ค.นี้ SET Index มีโอกาส Sideway Up จากเม็ดเงิน LTF/RMF ที่ไหลเข้ามาช่วงท้ายปี ประกอบกับ ศก. ไทยยังส่งสัญญาณฟื้นตัวที่ชัดเจนต่อเนื่อง ดังนั้นการอ่อนตัวลงจึงเป็นโอกาสดีเข้าซื้อสะสมหุ้นพื้นฐานดี ดังนี้
1) กลุ่มพลังงานและปิโตรเคมี: รับอานิสงส์บวกจากราคาน้ำมันยังทรงตัวระดับสูง เลือก PTT, PTTEP, PTTGC
2) กลุ่มธนาคาร : สินเชื่อเร่งตัวขึ้นหลัง ศก. ฟื้นตัวชัดเจนเลือก KBANK,KKP, BBL
3) กลุ่มค้าปลีก: ความเชื่อมั่นผู้บริโภคฟื้นตัว/อานิสงส์ช็อปช่วยชาติ เลือก CPALL, ROBINS, HMPRO, BJC, MC
4) กลุ่ม Mid-Small Cap: คาดกำไรโตสดใส เลือก BCH, WICE, JWD, APCO, JKN
สำหรับ JKN (BUY:[email protected]): แม้ปี 60 คาดกำไรทรงตัว เทียบช่วงเดียวกันของปีก่อน แต่จะโตเด่น 36.6% เทียบช่วงเดียวกันของปีก่อน ในปี 61 จากดีมานด์ Content หนังและซีรีย์เอเชียจากกลุ่มผู้ให้บริการดิจิตอลทีวีที่ยังแข็งแกร่ง (มาร์จิ้นสูง) บวกกับต้นทุนการเงินที่ปรับลดลงหลังชำระหนี้หุ้นกู้ด้วยเงิน IPO และคาดเห็นความคืบหน้าของแผนขยายธุรกิจไปยัง CLMV ที่มีศักยภาพโตสูง